b'\n_START_ARTICLE_\nMakedonci\n_START_SECTION_\nAntropolo\xc5\xa1ki pogled\n_START_PARAGRAPH_\nPogledi na izvor sodobnih Makedoncev se razlikujejo, najve\xc4\x8dkrat se poudarja njihov jezikovni izvor, ki je povezan s prihodom slovanskih plemen na Balkanski polotok. Uradno mnenje Makedonske akademije znanosti in umetnosti (MANU) je, da so se Slovani s prihodom v Makedonijo pome\xc5\xa1ali s prvotnimi prebivalci, ohranili slovanski jezik ter ga prenesli na prvotno prebivalstvo, medtem ko so se ostale kulturne in druge zna\xc4\x8dilnosti prvotnega prebivalstva ohranile in so \xc5\xa1e danes vidne v obliki obi\xc4\x8dajev, plesov ter narodnih no\xc5\xa1, saj je bilo \xc5\xa1tevilo pri\xc5\xa1lekov manj\xc5\xa1e od lokalnega prebivalstva. To stali\xc5\xa1\xc4\x8de potrjujejo tudi etnologi kot so Vasil Kanchov, Gustav Weigand in antropolog Carleton S. Coon, ki prav tako trdijo, da so se Slovani pome\xc5\xa1ali s prvotnim prebivalstvom, prenesli nanj slovanski jezik ter prevzeli del njihove kulture. _NEWLINE_Nekateri raziskovalci kot rus Alexander F. Rittih pa trdijo, da se vMakedonci niso me\xc5\xa1ali z narodi, kot so bila razna tur\xc5\xa1ko azijska plemena, ki so vpadala na ozemlja vzhodnega Balkana, v Mizijo, Vla\xc5\xa1ko ali Dobru\xc4\x91o (Dana\xc5\xa1nja Bolgarija in Romunija), od 10-ga stoletja naprej) Zaradi geografske lege Makedonske regije so se Makedonci lahko me\xc5\xa1ali samo z \xc5\xbee obstoje\xc4\x8dimi narodi na tem obmo\xc4\x8dju. Ta pogled je zna\xc4\x8dilen samo za Makedonijo (kot celoto), saj so Makedonski predniki ostali unikatni glede na svoje vzhodne sosede.\n_START_SECTION_\nGenetski pogled\n_START_PARAGRAPH_\nMakedonci so zanimivi z vidika preu\xc4\x8devanja njihovih genov. Nekateri raziskovalci trdijo, da so genetsko najbolj podobni Grkom in Romunom, spet drugi da so bolj podobni Hrvatom in \xc4\x8cehom._NEWLINE_Makedonci vsebujejo 15\xc2\xa0% gena \xc2\xbbR1a1\xc2\xab, ki je zna\xc4\x8dilen za ostale Slovanske narode in se mo\xc4\x8dno razlikuje od sosednjih Grkov._NEWLINE_Prav tako je pri Makedoncih zelo opazen gen, zna\xc4\x8dilen za ljudstva, ki so \xc5\xbeivela na Balkanu pred prihodom Slovanov , kar dokazuje tezo, da je poreklo Makedoncev me\xc5\xa1anica anti\xc4\x8dnih ljudstev, med njimi tudi anti\xc4\x8dnih Makedoncev.\n_START_SECTION_\nNaseljenost\n_START_PARAGRAPH_\nMakedonci \xc5\xbeivijo v celotni dolini reke Vardar, katere najve\xc4\x8dji del je v Makedoniji, kjer sestavljajo 64,2\xc2\xa0% prebivalstva. Znatno \xc5\xa1tevilo Makedoncev \xc5\xbeivi tudi v sosednjih dr\xc5\xbeavah, Republiki Albaniji (Mala Prespa), Republiki Bolgariji (Pirinska Makedonija), Republiki Gr\xc4\x8diji (Egejska Makedonija) in Srbiji. Zelo veliko Makedoncev je izseljenih v prekomorske dr\xc5\xbeave, kot so Amerika, Kanada in Avstralija in v razne razvite dr\xc5\xbeave Evrope, tudi v Slovenijo.'